Тэматычныя заняткі
«Прыйшла Каляда!»

Мэта – пазнаёмiцца з традыцыйным народным святам «Каляды».

Задачы:

· даведацца як рыхтаваліся да Каляд;
· вызначыць колькі тыдняў працягваліся   Каляды i што на iх рабілі;
· пазнаёмiцца з галоўнай каляднай стравай.

Заданне: Прачытай расказ пра Каляды i раскажы бацькам i сябрам.
Першы дзень Каляд – каля 23-24 снежня.
[image: image2.png]



Да Каляд адказна рыхтаваліся: прыбіралі хату, упрыгожвалі.
Каляды – свята вясёлае. На Каляды нельга было рабіць ніякую працу, можна было толькі весяліцца.
Працягваліся Каляды прыкладна 2 тыдні да 6 – 7 студзеня.

Нашы продкi верылi, што калi на Каляды зрабiць багаты «стол», то на наступны год будзе добры ўраджай і здароўе. Галоўная страва Калядаў – куцця. Звычайна iх гаталi тры.
Першая куцця мела назву «посная». Яе рабiлi ў першы дзень Каляд. Гэта ячнев ая каша з мёдам цi макам. 

Другая куцця мела назву «багатая». Яе рабiлi на Новы год. Гэта ячневая каша са шкваркамі i маслам.

Трэцяя куцця мела назву «вадзяная». Яе рабiлi ў апошнi дзень Каляд. Гэта ячневая каша на вадзе.

На Каляды прынята было збірацца разам, усёй сям’ёй, хадзіць у госці да родных і сяброў. 

Па хатах хадзiлi калядоўшчыкi. Гаспадары частавалi іх пернікамі, печывам, і цукеркамі.

А яшчэ на Каляды абавязкова варажылi (прадказвалі будучыню).

Пазней Каляды крыху змянiлi на царкоўны лад. Але багаты стол, падарункі, паходы ў госці, маскарад так і засталіся з намі па сённяшні дзень.
Дзякую за актыўны ўдзел

і сумесную працу!

ТЭМАТЫЧНЫЯ 

ЗАНЯТКІ
«ПРЫЙШЛА КАЛЯДА!»

